王德成

王德成（），字振溪，清朝武官，順天府固安縣（今河北省廊坊市固安縣）門鐵營人。同武進士出身。

生平
嘉慶二十四年（1819年）己卯恩科三甲武進士，以衛守備用。王德成生性誠篤，樂於為人排難解紛，里人均目之為善人。咸豐元年（1851年），選補浙江嘉興府紹興衛守備，在任四年，盡心職守。咸豐五年（1855年），補杭嚴衛守備，一年有餘，連陞都司及鎮守會龍山遊擊，未及到任，因病離世。民國《固安縣志》有傳。民國《固安縣志·卷三》頁二十二：嘉慶二十四年己卯，王德成，有傳，見仕績。民國《固安縣志·卷三·文獻志·選舉下·仕績》頁一四：王德成，字振溪，門鐵營人，嘉慶己卯科武進士，誥授武義都尉。性誠篤，樂為人排難解紛，一時里人無涉訟者。里人咸以善人目之。邑人苦煤車汎馬諸雜捐，公憤然率邑紳稟請大府，悉予蠲除。鄉里免此苛政，如出水火，登之袵席，咸德公。咸豐元年選補浙江嘉興府紹興衛守備，在任四年，無曠厥職。五年，補杭嚴衛守備。年餘，連陞都司及鎮守會龍山遊擊，未到任，以疾終。長子萬春，道光庚子科武舉，投効省垣，署左備營守備，急公好義，嚴肅治家。孫秉鈞，光緒庚寅武舉，補東昌衛千總；秉銓，武庠；秉樞，光緒戊子武舉，補兵部差官；秉璋，武監。參王氏墓碑及採訪。

後代
長子王萬春，道光庚子科武舉人，署左備營守備。孫秉鈞，光緒庚寅科武舉人，補東昌衛千總；秉銓，武庠生；秉樞，光緒戊子科武舉人，補兵部差官；秉璋，武監生。

註釋

参考文献
（中國國家圖書館藏）錢仲仁、王尚義 撰，《固安縣志》，民國三十一年（1942年）。

Category:清朝守備
Category:清朝都司
Category:清朝游击
Category:固安人
De